UKC Republika Srpska – Orden zastave Republike Srpske sa zlatnim vijencem za Univerzitetski Klinički centar Republike Srpske\nOrden zastave Republike Srpske sa zlatnim vijencem za Univerzitetski Klinički centar Republike Srpske\nMedicinski radnici pokazali da im je zdravlje pacijenata najvažnije\nNakon što je našu zdravstvenu ustanovu predsjednik Republike Srpske gospođa Željka Cvijanović odlikovala Ordenom zastave Republike Srpske sa zlatnim vijencem, generalni direktor UKC RS prof. dr Vlado Đajić naglasio je da su oni u čije ime prima orden pokazali da su dorasli Hipokratovoj zakletvi i svemu što ona podrazumijeva. Prof. dr Đajić izjavio je da su zdravstveni radnici u Republici Srpskoj u proteklih deset mjeseci borbe sa virusom korona pokazali da im je zdravlje pacijenata najvažnije, čak i u trenucima kada su rizikovali svoje živote.\nOn je izrazio duboku zahvalnost predsjedniku Republike, što je prepoznala istinske heroje današnjice i odlikovala ih povodom Dana Republike. Generalni direktor UKC RS prilikom svog obraćanja naveo je da su svi stradalnici u pošasti pandemije, neko u većoj, neko u manjoj mjeri. On je dodao da ova borba nije mogla da se dobije bez ljudskih žrtva i izrazio svoje najiskrenije poštovanje za svaki ljudski život koji je pandemija uzela. Istakao je da je zahvaljujući danonoćnom radu zdravstvenih radnika, njihovoj predanosti i dobroj organizaciji, ali i uz pomoć institucija, stvoren odličan zdravstveni sistem. Prof. dr Đajić se zahvalio svim zdravstvenim radnicima, medicinskim i nemedicinskim, zatim svim pojedincma i kolektivima, koji su podržali rad zdravstvenih ustanova tokom pandemije. Takođe je izrazio zahvalnost Vladi Republike Srpske, predsjedavajućem Savjeta ministara Zoranu Tegeltiji, a posebno srpskom članu i predsjedavajućem Predsjedništva BiH Miloradu Dodiku za pomoć u razvoju zdravstvenog sistema Republike Srpske. Generalni direktor UKC RS naglasio je da je siguran da ovu bitku ne bismo dobili da njome nije komandovano iz institucija Republike Srpske.\nTakođe naglašavamo da su izuzetan doprinos u organizovanju i pružanju medicinske pomoći u borbi protiv pandemije COVID19, spasavajući ljudske živote a žrtvujući svoj, dali i primarijus dr Dragan Vojvodić, koji je obavljao dužnost u Klinici za unutrašnje bolesti UKC RS, dr Marko Pekija, koji je dužnost obavljao u Klinici intenzivne medicine za nehirurške grane UKC RS i Vladimirka Mirnić, laboratorijski tehničar, koja je bila zaposlena u Zavodu za laboratorijsku dijagnostiku UKC RS. Oni su danas posthumno odlikovani Ordenom Krsta milosrđa.


PODGORICA / NIKŠIĆ\nPredsednik Socijalističke narodne partije (SNP) Predrag Bulatović rekao je u ponedeljak čelniku Misije Organizacije za evropsku bezbednost i saradnju (OEBS) u Srbiji i Crnoj Gori Mauriciju Masariju (Maurizio Massari) da je nakon ubistva inspektora policije Slavoljuba Šćekića zabrinut za bezbednosnu situaciju u CG i da očekuje da vlasti to ubistvo rasvetle.\n"Ako se to ne bi desilo, to bi bio znak nemoći da se stane na put organizovanom kriminalu i mafiji i da postoji čvrsta veza organizovnog kriminala sa pojedincima iz važnih društvenih struktura", rekao je Bulatović.\nMinistar unutrašnjih poslova CG Dragan Đurović izjavio je u ponedeljak ambasadoru Masariju da smatra da ubistvo inspektora Šćekića predstavlja napad na državu.\nKabinet premijera Crne Gore je saopštio da je premijer Milo Đukanović rekao ambasadoru Masariju da očekuje da Organizacija za evropsku bezbednost i saradnju i Savet Evrope pomognu Crnoj Gori u organizaciji referenduma o državnom statusu, da Crna Gora želi da ove godine počne pregovore sa Evropskom unijom o stabilizaciji i pridruživanju i da smatra da je Crna Gora ispunila sve potrebne uslove za članstvo u NATO-u.\nPremijer Đukanović se u ponedeljak prilikom boravka u Nikšiću javno oglasio u vezi sa ubistvom policijskog inspektora Slavoljuba Šćekića rekavši da je Crnoj Gori "otvoreno bačena rukavica u lice" i da će vlast pokušati da "odgovori odlučno i efikasno".


Cveće ulepšalo kišne dane • Poportal\n08/05/2019 08/05/2019 P.Panović0\nTradicionalno, već šesnaesti put za redom, Festival cveća i meda okupio je 5. maja u Kusiću, vrsne izlagače cveća i proizvoda od meda iz čitave Srbije.\nU maloj oazi cveća i zelenila našlo se baštensko cveće, rasadni materijali, ukrasno bilje, dekorativni materijali, kao i proizvodi za negu i održavanje cveća. Ovo je bila idealna prilika za izlagače da se sretnu i razmene iskustva u vezi sa uzgajanjem i pravilnim održavanjem cveća, ali i za posetioce koji su uživali u nesvakidašnjem cvetnom prizoru i čuli savete o rasađivanju, gajenju i prehrani cveća.\nI pored lošeg vremena, na festivalu su svoju ponudu predstavili mnogobrojni izlagači koji su vredno dekorisali cvetne i medne štandove.\nPrvi dan Festivala otvorio je zamenik predsednika opštine, Slađan Marković, a bogat kulturno umetnički program je ispunio očekivanja posetilaca.\nU prepodnevnom bloku nastupili su KUD iz Braničeva i dve dečje grupe Ansambla narodnih igara i pesama „Vlastimir Pavlović Carevac“ kao i domaćini OŠ “Ivo Lola Ribar“ iz Kusića sa pesmama i zdravicom.\nNajuspešnijima su, po završetku programa, uručene vredne nagrade pa je za najlepši cvetni štand nagrađen Nebojša Stanković iz Kusića, a za najlepši štand sa proizvodima od meda Srđan Jović iz Topolovnika.\nIzvođači ANIP-a spletom igara zatvorili su u popodnevnim časovima prvi festivalski dan na spektakularan način.\nDrugi, istovremeno i pijačni, festivalski dan u Velikom Gradištu okupio je i ove godine brojne izlagače na Trgu Mladena Miloradovića, a događaj je zvanično otvorio predsednik opštine Veliko Gradište, Dragan Milić.\nFestival se simbolično održava početkom maja kada se na najlepši način, uz cveće, med, pesmu i igru, najavljuje početak turističke sezone, a ljubitelji baštovanstva, botanike i hortikulture uopšte mogli su da kupe najbolje cveće po sniženim cenama.\nProgram je počeo nastupom mališana Predškolske ustanove “Majski cvet“, najmlađa dečja folklorna grupa ANIP-a “Vlastimir Pavlović Careva“c iz Velikog Gradišta predstavila se igrama iz Srbije, a pripremna folklorna grupa ANIP-a je nastupila sa vlaškim igrama.\nI Komisija je vredno radila i zasebno ocenjivala najlepše štandove sa cvetnim aranžmanima i štandove sa proizvodima od meda.\nPobednički cvetni štand je ove godine uredila Vera Ranić iz Kisiljeva kojoj je nagradu uručio predsednik opštine dok je direktorka Turističke organizacije, Dajana Stojanović, uručila priznanje Mirku Arsiću iz Biskuplja za najbolje dekorisan štand sa pčelinjim proizvodima.\nGradište je poznato po trudu uloženom u dekoraciju gradskog parka i Carevčevog šetališta, dovedenim na svetski nivo.


Ova imena se više neće moći davati, kazne i do 1.500 KM » pressing.ba\nOva imena se više neće moći davati, kazne i do 1.500 KM\nNovim zakonom o ličnom imenu, koji bi uskoro trebalo da bude usvojen u Republici Srpskoj (RS), predviđene su novčane kazne od 1.000 do 1.500 KM, ukoliko matičar upiše ime djeteta koje ima više od deset godina, bez njegovog pristanka.\n08.06.2019 u 15:23\nIste kazne su predviđene i ako usvojeno djete, starije od spomenute dobi, nije dalo svoj pristanak kod upisa ličnog imena. Zakon, koji bi trebalo da zamjeni onaj usvojen 1993.godine, a djelimično mijenjan 2000., predviđa i mogućnost promjene imena, nakon promjene spola.\nMeđutim, neće se odobriti promjena imena i prezimena osobi protiv koje se vodi krivični postupak, dok je na izdržavanju kazne, osobi za kojom je raspisana međunarodna potjernica, te za koju se utvrdi da je zahtjev podnijela radi izbjegavanja zakonom utvrđenih obaveza (izdržavanje, poreske i druge zakonom utvrđene obaveze).\nNeće biti dozvoljeno i da predloženo lično ime predstavlja ime izmišljenih, animiranih ili filmskih likova, monete i pseudonima, niti ako je to neophodno radi zaštite prava i sloboda drugih osoba, te zaštite prava javnih i istorijskih ličnosti.\nZakonom je regulisano i da se promjena ličnog imena može odobriti i državljaninu Bosne i Hercegovine i Federacije Bosne i Hercegovine, ako u RS-u ima prijavljeno prebivalište godinu dana prije podnošenja zahtjeva, a koje traje i u vrijeme podnošenja zahtjeva.\nTime je otklonjeno ograničenje iz važećeg zakona, koje je predstavljalo smetnje i građanima i nadležnim organima jedinica lokalne samouprave, jer je podnošenje zahtjeva pored državljanstva RS i BiH bilo uslovljeno prebivalištem u RS, navodi predlagač zakona.\nU promjenu zakona se ide, jer je trenutno važeći pisan srpskim jezikom ekavskog izgovora.\nGradina dobila novo rukovodstvo\nZatvorena škola u kojoj su jedina dva učenika bila dva...\nZmajevi ostali bez selektora, Prosinečki podnio ostavku\nTuzla: Podigla pare u banci pa zaboravila ih na...\nKo stoji na putu Zmajevima do Eura?\nŽelju spasile sudije od poraza, Radnik bolji od Zrinjskog\nIzgradio kompaniju u Austriji pa širi posao i u...\nKiseljak: Na sedamnaestogodišnjaka sjekirom\nBakir Izetbegović i u naredne četiri godine predsjednik SDA\nInspektori istražuju ko je prodavao kurbansko meso


Izvor: Press, 12.Avg.2020, 11:00\nIncident se dogodio juče u poslepodnevnim časovima na vrhu >> Pročitaj celu vest na sajtu Press << skijališta “Crni vrh”, kada se prosvetna radnica T.P.S. (60) iz Novog Sada, koja je planinarila u društvu prijateljice na Divčibarama, popela na panoramsku ljuljašku, koja je deo žičare ove ski-staze. U jednom trenutku, međutim, ona je ispala iz ljuljaške i sa visine od preko dva metra pala na kamenjar, zadobivši ozbiljne povrede glave, ruku i leđa.\n- Primili smo dojavu da se na vrhu ski-staze nalazi teško povređena žena koja ne može da se kreće i odmah se uputili na lice mesta. Problem je bio u tome što do vrha ski-staze, gde se nalazi panoramska ljuljaška, nema puta, tako da smo “ladom nivom”, praktično probijajući se kroz blato i kaldrmu, morali da vozimo preko stare ski-staze i obodom planine stigli do vrha žičare, ispod koje se, sa polomljenim rukama i povredama na glavi i leđima, nalazila Novosađanka sa svojom prijateljicom – priča Vladimir Mitrović za “Blic”.\nLuftika.rs: Novosađanka pala sa žičare na Divčibarama, teško povređena


Vlasnik strani, kapital domaći – dokazi da se “Beograd na vodi” gradi o trošku države – Slobodne novine\nVlasnik strani, kapital domaći – dokazi da se “Beograd na vodi” gradi o trošku države\nDržava Srbija izvršila je pritisak na Direkciju za izgradnju Beograda da firmi Beograd na vodi odobri dugoročni kredit od 98 miliona evra. Po kom zakonskom osnovu je taj zajam odobren firmi čiji je dvotrećinski vlasnik iz UAE, ko je garant kredita, po kojoj kamatnoj stopi je odobren i da li je moguće da siromašna Srbija finansira prebogate Emirate\nUkupna vrednost poslovne imovine Beograda na vodi na kraju prošle godine iznosila je nešto manje od 287 miliona evra, a sopstveni kapital tog privrednog društva samo 59,2 miliona evra, ili 20,65 odsto vrednosti poslovne imovine. Ukupne obaveze firme, koju su ovdašnji zvaničnici proglasili za „projekat veka“, na kraju 2019. dostigle su čak 228 miliona evra. Potpuno je, dakle, jasno da se napredak u izgradnji Beograda na vodi – počev od raščišćavanja lokacije, preko izgradnje infrastrukture, do gradnje pojedinih objekata – ne zasniva na kapitalu i finansijskim sredstvima većinskog vlasnika iz Ujedinjenih Arapskih Emirata, već na kapitalu grada Beograda, kao sporednog učesnika u toj gradnji.\nTačno je da je većinski vlasnik uplatio osnivački ulog od 45,4 miliona evra, što čini 99,98 tog kapitala i da je ugovoreno da drugi vlasnik, Republika Srbija sa uplatom od samo 6.200 evra, saglasno odredbama Zakona o privrednim društvima, ima ugovorom utvrđeno pravo u upravljanju, a verovatno i u deobi dobiti od 32 odsto. Pored navedenih 45,4 miliona evra, inostrani partner iz UAE je preko svojih povezanih privrednih društava uložio još 25 miliona evra, ali u vidu kratkoročne pozajmice. Sve u svemu, većinski vlasnik uložio je do sada 70,4 miliona evra, dok je Republika Srbija izvršila pritisak na Direkciju za izgradnju Beograda da firmi Beograd na vodi odobri dugoročni kredit u iznosu od 98 miliona evra, koji predstavljaju obaveze ovog privrednog društva po osnovu primarnih i sekundarnih doprinosa za uređenje građevinskog zemljišta.\nS tim u vezi postavlja se logično pitanje po kom zakonskom osnovu je Direkcija za izgradnju Beograda mogla da odobri taj dugoročni kredit privrednom društvu koje je u dvotrećinskom vlasništvu strane firme iz UAE, zatim ko je garant tog kredita, po kojoj kamatnoj stopi je zajam odobren i da li je moguće da siromašna Srbija finansira prebogate Ujedinjene Arapske Emirate?\nIz finansijskog izveštaja dostavljenog APR-u vidi se da su u 2019. ukupni poslovni prihodi Beograda na vodi bili 91 milion evra, uz neto dobiti od 15,6 miliona evra, odnosno 1,84 milijarde dinara. Iz izveštaja se vidi i da je godinu dana ranije, 2018, neto dobit bila 20,8 miliona evra. Sa ukupnim neto dobitkom u te dve godine od 36,4 miliona evra, pokriven je gubitak u poslovanju iz prethodne tri i po godine u iznosu od 22,6 miliona evra, tako da je, kada se „prebiju“ te dve stavke, do sada iskazani neto dobitak za 13,8 miliona evra veći od gubitaka\nOznakeBeograd na vodi Direkcija za izgradnju Beograda Naslovna-centar Naslovna-traka UAE


Uzorci - Srpskainfo\nU Crnoj Gori je od posljednjeg presjeka registrovano 606 novih slučajeva virusa korona, od 2.281 analiziranog uzorka, dok je od posljedica infekcije preminulo sedam osoba, saopšteno je iz crnogorskog Instituta za javno zdravlje.\nPrvi "Sudžuk fest" u Brčkom: Ocijenjen kvalitet 50 pristiglih uzoraka proizvođača iz BiH, Srbije i Hrvatske\nPrvi "Sudžuk fest" biće održan u Brčkom 12. februara, a ovoj manifestaciji odazvali su se proizvođači iz BiH, Srbije i Hrvatske, saopštili su organizatori.\nSUTRA OČEKUJU REZULTATE ANALIZE Prijedorski "Vodovod" uzorke vode poslao republičkom institutu\nPrijedorski "Vodovod" saopštio je da je uzorke vode sa nekoliko relevantnih tačaka u gradu zbog zamućenja poslao Institutu za javno zdravstvo Republike Srpske i da se sutra očekuju rezultati analize.\nVelika eksplozija se dogodila u naftnoj rafineriji kompanije Engen u Durbanu u Južnoafričkoj Republici. Tokom eksplozije sedam osoba je povrijeđeno.\nKineska istraživačka sonda Čang'e-5 uspješno je aterirala na površinu Mjeseca gdje će, tokom svoje istorijske misije, prikupljati uzorke tla i donijeti ih na Zemlju.\nNOVA LABORATORIJA U SRBIJI “Vatreno oko” obradi i 2.000 uzoraka dnevno, rezultati za 5 sati\nU novoj laboratoriji Kliničkog centra Srbije “Vatreno oko”, otvorenoj početkom prošle nedjelje, trenutno se obradi 1.000 uzoraka testova na Covid-19, kaže direktorka te laboratorije Jelena Begović i dodaje da uzorci za sada stižu iz zdravstvenih ustanova sa područja Vojvodine i šireg regiona Beograda.\nPOD NADZOROM 221 OSOBA Na korona virus NEGATIVNI SVI UZORCI testirani u protekla 24 časa\nSvi uzorci, koji su u protekla 24 časa testirani na korona virus u Institutu za javno zdravstvo Republike Srpske su negativni, a među njima su i tri od bliskih kontakata pacijenta iz Čelinca, saopštilo je Ministarstva zdravlja i socijalne zaštite.


Otvaranje poglavlja 23 i 24 u najboljem slučaju u proleće 2015. godine - EU Konvent\nHome Uncategorized Otvaranje poglavlja 23 i 24 u najboljem slučaju u proleće 2015. godine\nOtvaranje poglavlja 23 i 24 u pregovorima sa Evropskom unijom u „najoptimističnijem scenariju“ moglo bi biti u proleće 2015. godine, rekao je danas šef Delegacije EU u Srbiji Majkl Devenport rekao je Davenport na zajedničkoj sednici skupštinskih odbora za spoljne poslove i Odbora za evropske integracije.\n„To su pitanja od ključnog značaja i moraju biti na samom početku pregovora“, rekao je Devenport i dodao da će u narednih šest meseci ključna biti priprema za otvaranje ta dva poglavlja.\nDevenport je rekao i da je želja EU da se dijalog Beograda i Prištine reaktivira na najvišem političkom nivou.\nOn je istakao da postoji potreba za dubokim reformama u administraciji i javnom sektoru, što će biti izazov za Srbiju, dodajući da mora da se pronađe i pravi način da se u proces pregovora uključe parlament i civilno društvo.\nDevenport je kazao da je dobro što je parlament usvojio znatan broj ključnih zakona, navodeći set zakona iz oblasti privrede i medija, ali je dodao da je parlament tu i da se stara o tome da se njihova primena odvija kako je predviđeno.


Uskoro mere za povećanje likvidnosti – ICR\nOgraničen rok plaćanja preduzeća do 60 dana\nPotpredsednica Vlade Srbije Verica Kalanović najavila je 15. maja da bi tokom maja trebalo da budu usvojene mere za povećanje likvidnosti preduzeća kroz ograničenje roka plaćanja obaveza do 60 dana, saopšteno je na sajtu Vlade.\nKalanović je u izjavi agenciji Tanjug naglasila da će država biti prva koja će tu meru ispoštovati i dodala da će, takođe, biti propisano i ograničenje roka međusobnih plaćanja preduzeća.\nTrenutno se radi na utvrđivanju stvarnih dugova po raznim sektorima, ukazala je ona i navela da se utvrđuju dugovi državnih organa, lokalnih samouprava, javnih preduzeća, zaostala plaćanja prema fondovima, kao i potraživanja privrednika jednih prema drugima.\n– Prvo što ćemo predložiti jeste da državni organi, ministarstva i one institucije koje naručuju iz republičkog budžeta robe i usluge imaju rok plaćanja od dva meseca i da se na njih primenjuju zakonske normative – istakla je Kalanović.\nOna je ocenila da se i Vlada i privrednici i sindikati i svi zaposleni slažu da su ključni problemi u ovom trenutku vezani za nelikvidnost, zaposlenost, a u jednoj meri i nepoštovanje finansijske discipline za određeni broj privrednih subjekata.


Nastavlja se akcija podele svetlosnih setova - www.025.rs\nwww.025.rs / SOMBOR / DRUŠTVO / Nastavlja se akcija podele svetlosnih setova\nNastavlja se akcija podele svetlosnih setova\nAkcija podele svetlosnih setova koju organizuje Savet za bezbednost saobraćaja grada Sombora nastavljena je danas, 09. jula 2019. godine.\nBiciklistima koji su se zatekli „kod fontane“ na Glavnoj ulici u Somboru, a kasnije i u Čonoplji i Svetozar Miletiću poklonjeni su svetlosni setovi.\nU današnjoj akciji podeljeno je 150 setova, a učestvovali su predsednik Saveta za bezbednost saobraćaja, zamenik gradonačelnice Antonio Ratković, gradski većnik za oblast komunalnih delatnosti i investicija Miroslav Kovačić i predstavnici Saobraćajne policije PU Sombor Renata Rajčanji i Bojan Arnaut.\nBiciklisti su jedni od najbrojnijih učesnika u saobraćaju u Gradu Somboru i zato je Savet za bezbednost saobraćaja odlučio da, preko naplate kazni nesavesnim vozačima na teritoriji Grada Sombora, finansira kupovinu svetlosnih setova. Ukupno 1100 setova je kupljeno a akcija će trajati dok se svi setovi ne podele. Ovo je samo jedan od vidova promotivnih akcija koje sprovodi Savet za bezbednost saobraćaja.\nTags: grad Sombor, nastavak akcije, podela svetlosnih setova\nSomborsko “Zelenilo” nastavlja uređenje grada\nPrelistavanje dnevnih novina za 10. jul 2019. godine


Vesti online / Vesti / Srbija / Vučić stigao u Astanu, pratili ga "migovi"\nAvion u kojem se nalazio predsednik Srbije, više ministara i privredna delegacija, ispratili su "migovi" Vojske Srbije, koji su leteli uz putničku letelicu do izlaska iz vazdušnog prostora Srbije. Na aerodromu u Astani, predsednik Srbije dočekan je uz najviše državničke počasti, uz prisustvo Garde vojske Kazahstana.\nPredsednik Nazarbajev dodeliće sutra šefu srpske države odlikovanje - Orden prijateljstva prvog reda Republike Kazahstan, dok će Vučić dodeliti orden Republike Srbije na velikoj ogrlici predsedniku Kazahstana. Nakon dodele ordena predviđen je sastanak dvojice predsednika.\nPredsednik Vučić sastaće se i s premijerom Kazahstana Bakitdžanom Sagintajevim, posle čega će obojica prisustvovati poslovnom forumu "Kazahstan-Srbija".\nU sredu će Vučić učestvovati na plenarnom zasedanju konferencije "Verski lideri za siguran svet", na kojoj će, pored njega, govoriti i predsednik Kazahstana, predsednik Senata parlamenta Kazahstana Nurlan Higmatulin, kao i vrhovni imam Arapske Republike Egipat, šeik Ahmed el Taijeb.\nSVET Rusija osnovala Evroazijsku uniju\nSRBIJA Vučić u Kazahstanu: Srbija okrenuta i prema Istoku, i prema Zapadu\nPonedeljak 08.10.2018. 21:06\nСад ће опет да се хвали како је посетио још једног светског државника.


Trebinje (Srpska): Prodavnica sa nižim cenama za penzionere - Penzin\nProdavnica za penzionere se nalazi u objektu Autobuske stanice. U njoj će oni, u zavisnosti od visine penzije, moći da ostvare određene popuste.\n„Penzioneri sa penzijama do 200 konvertibilnih maraka (KM) ostvariće popust od 50 odsto, oni sa 300 KM imaće 35 odsto, a oni do 404 KM imaće popust od 25 odsto“, rekao je Mirko Ćurić, gradonačelnik Trebinja.\nOn je, otvarajući ovu prodavnicu, naglasio da je to prva prodavnica namenjena penzionerima u regionu. U njoj će moći da kupuju isključivo penzioneri kojih u Trebinju ima oko 7.800.\nPenzioneri će u prodavnici moći da kupe osnovne životne namirnice, koje su, kako procenjuje gradonačelnik Trebinja, svakom penzioneru potrebne.\n„Postojaće i limit kupovine, a sve će biti regulisano na osnovu kartice ‘Penzioner+'“, objasnio je Ćurić.\nIlija Riđešić, predsednik Gradskog udruženja penzionera, smatra da je otvaranje ovakve prodavnice veoma značajno za sve penzionere. Sa tim se složio i predsednik Udruženja penzionera Mirko Milojević. On je naglasio da će to penzionerima dosta značiti s obzirom na iznose penzija koje primaju.\nProdavnica za penzionere poslovaće u okviru Agrarnog fonda, Veselin Dutina, direktor Agrarnog fonda kaže da će penzioneri Trebinja moći da kupe raznovrsne artikle sa značajnim popustima.\nIz Gradske uprave Trebinja ranije je saopšteno da će iz gradskog budžeta za rad ove prodavnice biti izdvojeno oko 500.000 KM na godišnjem nivou.\nProsečna penzija u Republici Srpskoj iznosi 393,54 KM, dok je iznos najniže penzije za staž od 40 i više godina je 403,71 KM. Ovaj drugi iznos je uzet kao granica za odobravanje popusta od 25 odsto u prodavnici za penzionere u Trebinju.\nNeki građani Republike Srpske pozdravljaju ovaj potez Grada Trebinja. Međutim, mnogi drugi skreću pažnju na veoma nizak iznos penzija od kojih se ne može živeti. Takođe, mnogi se plaše da ovakva prodavnica više pruža mogućnosti za zloupotrebe nego za stvarno pružanje pomoći onima kojima je pomoć potrebna.\nProblemi sa penzionerskim karticama\nTags:Ilija RiđešićMirko ĆurićNirko Milojevićpenzioneripopusti za penzionereprodavnicaRepublika SrpskaTrebinje


VUČIĆEVA OMILJENA POLITIČARKA IZ TUZLE OPLELA PO BOŠNJACIMA: 'Potpuno je normalno da pomažemo RS, jer s obe strane granice živi isti narod, jako je pogrešno što neki bošnjački...' | Slobodna Bosna\nPotpredsjednica Vlade Srbije Zorana Mihajlović rekla je da je izgradnja autoputa Beograd-Sarajevo važna za sve građane Bosne i Hercegovine i Srbije, ali i cijelog regiona, dodavši da su autoputevi, kao veliki projekti, faktori mira\n"Iz nepovezanosti, pa i one saobraćajne, ne može se izroditi ništa dobro. Samo problemi. S druge strane, konekcija zemalja znači razvoj, nove fabrike, investicije i da ljudi ostaju da žive tamo gdje žive", rekla je Mihajlovićeva za RTRS.\nOna je rekla da Srbija finansijski i na sve druge načine stoji iza gradnje autoputa Beograd-Sarajevo, te da postoji podrška svih za realizaciju tog velikog projekta.\n"Između Bosne i Hercegovine i Srbije nedostaje jedan pravi autoput koji će omogućiti razvoj i budućnost", rekla je Mihajlović povodom skorog početka pripremnih radova u Sremskoj Rači i Kuzminu za izgradnju autoputa Beograd-Sarajevo.\nNavela da će zajednički sastanci koje će 8. oktobra održati najviši predstavnici Srbije, BiH i Turske pokazati da su početak radova na autoputu i realizacija tog velikog projekta u interesu svih.\n"Vjerujem da predsjednik Turske Recep Tayyip Erdogan može to sve da ubrza i vjerujem da se na tome već radilo", navela je Mihajlović.\nOna je rekla da ne treba sumnjati u obećanje predsjednika Srbije Aleksandra Vučića da će Srbija pomoći izgradnju skoro 17 kilometara puta od Rače prema Bijeljini.\n"Na tom planu se rade tehničke procjene i druge stvari da se vidi koliko će taj posao koštati. Sve što je Vučić obećao mi smo do sada realizovali i uvijek ćemo. Potpuno je normalno da radimo zajedno i da se pomažemo jer s obje strane živi isti narod. Nastavit ćemo da pomažemo i u drugim stvarima, a pogotovo kada je riječ o infrastrukturi", rekla je Mihajlović.\nOna je ponovo kritikovala određene vlasti na nivou Bosne i Hercegovine, ali i komplikovane i spore procedure koje dvije godine onemogućavaju puštanje u funkciju mosta "Bratoljub" preko rijeke Drine između Bratunca i Ljubovije.\nMihajlović je u vezi s tim poručila da se sve vlasti i politike moraju ponašati u interesu građana na ovim prostorima, ističući da zemlje regiona ekonomski i na druge načine treba da se povezuju s ciljem podizanja standarda svog stanovništva.\nGLAVNI SARADNIK ZORANE MIHAJLOVIĆ: Uhapšen državni sekretar u Vladi Srbije


Ministarstvo sporta će novčane premije za rezultate na najprestižnijim takmičenjima od sada, umjesto savezima, uplaćivati direktno sportistima, a one će prvi put biti dodjeljivane selektoru i glavnom treneru reprezentacije, najavio je resorni ministar Nikola Janović.\nVlada je, na sinoćnoj sjednici, donijela Uredbu o kriterijumima za utvrđivanje visine doživotne mjesečne naknade, stipendije, premije, sportske invalidnine, nagrade za sportistu godine i zaslužnog sportskog radnika.\nJanović je na konferenciji za novinare rekao da je riječ o obavezi iz novog Zakona o sportu, koji je Skupština donijela krajem juna.\nOn je naveo da je Ministarstvo pripremilo navedenu Uredbu za nepunih mjesec, iako je za to imalo rok od četiri mjeseca, kako bi sportistima stvorili normativne pretpostavke za vrjednovanje rezultata prema novim kriterijumima.\n„Definisali smo da novčane premije za ostvarene sportske rezultate na najprestižnijim takmičenjima budu jedne od vodećih u regionu i da se, za razliku od prethodnih zakona kada su premije uplaćivane savezima, sada uplaćuju direktno na račun sportiste“, saopštio je Janović.\nKako je dodao, premije će se prvi put dodjeljivati i selektoru reprezentacije, ali i glavnom treneru reprezentativca Crne Gore u pojedinačnim sportovima.\nJanović je podsjetio da je Crna Gora jedina država u regionu i šire koja je pomjerila starosnu granicu za doživotne naknade na 35 godina, sa ciljem afirmacije već postignutih, ali i motivacije sportista za postizanje novih vrhunskih rezultata.\nOn je rekao da su brinuli i o mladim sportistima kroz uvođenje statusa perspektivnog sportiste za rezultate ostvarene na svjetskim i evropskim prvenstvima u mlađim kategorijama.\n„Dodjelom navedenog statusa mladi sportisti stiču pravo na jednogodišnju stipendiju Ministarstva sporta, što je dokaz da država prepoznaje i vrjednuje njihove rezultate, a ujedno kod njih jača kult pripadnosti crnogorskoj reprezentaciji“, istakao je Janović.\nCrna Gora je, prema njegovim riječima, jedina država u regionu koja posebno vodi računa i o neolimpijskim sportovima kroz nagrađivanje prestižnih rezultata sportista.\nJanović je rekao da su prvi put, ovom Uredbom, precizirali da Ministarstvo sporta može da nagradi sportistu godine u izboru Crnogorskog olimpijskog komiteta (COK).\nKako je naveo, značajna novina je zakonska obavezu izbora zaslužnog sportskog radnika, ali i mogućnost nagrađivanja istog.\n„Ministarstvo sporta ovakvim pristupom i odnosom prema sportistima iznova potvrđuje da je upravo ključni cilj naših politika prepoznavanje i adekvatno vrednovanje vrhunskih rezultata, koji predstavljaju najbolju promociju Crne Gore u svijetu“, zaključio je Janović.\nMINA FOTO: usncg\nPrevious post POK CG – GOLBAL: OBAVLJEN JE ŽRIJEB ZA EVROPSKO PRVENSTVO Next post POČEO JE 15. ROYAL CUP


Ovog leta nije bilo potrebno da odemo do Banata da bimo videli kako Košava čupa i obara ratarske kulture u pustim krajevima. Desilo se isto i u Bačkoj. Kao dodatak člancima o važnosti šuma i poljozaštitnih pojaseva pokušali smo fotografijama dočarati posledice ovogodišnjih oluja sa svih krajeva Bačke: ista slika dočekala nas je u Tavankutu, Čantaviru, Stanišiću, na Paliću, u Kelebiji...\nFotografije nisu u stanju da na pravi način dočaraju utisak raznih rupa i kolona u žitu. Neupućeni posmatrač pomislio bi da je u pitanju natprirodna pojava i da su autori ovih tragova i formacija vanzemaljci...\nAli ne! Pored silnih kiša i voda posledice vetra na polja žitarica su katastrofalne. Čini se da je najviše stradalo žito, iako su trpele i ostale kulture, raž, ječam itd.\nNa predzadnjoj slici vidi se deo žita koji je na dužini od oko 100 metara od drveća ostao pošteđen od severca, a na zadnjoj vidimo šta je vetar uradio pored puteva bez drveća.\nKasne li kasne toliko obećavani poljozaštitni poljasevi, važnoću kojih verujemo sve više priznaju i naši ratari...\nDözsai Jözsef, 2010\n< Status Emerald mreže za Srbiju\nStanje subotičkih šuma 3. deo >


Premijera novog filma Romana Polanskog u Parizu prekinuta zbog protesta veće grupe žena\nDemonstracije ispred bioskopa Le Champo trajale su oko sat vremena, nakon čega je projekcija otkazana\nObjavljeno: 14.11.2019. 16:32h\nPariska premijera novog filma Romana Polanskog "Oficir i špijun" prekinuta je nakon protesta ispred bioskopa Le Champo.\nGrupa od oko četrdeset osoba odevenih u crno, uglavnog ženskog pola blokirala je ulaz na premijeru filma u utorak uveče. Držale su kanistere iz kojih je sukljao dim i transparente sa imenima žena koje su optužile režisera za silovanje.\nDemonstracije ispred bioskopa Le Champofoto: Printscreen\nDemonstracije ispred bioskopa Le Champo trajale su oko sat vremena, nakon čega je projekcija otkazana.\nProtest je inspirisan najnovijom optužbom koju je iznela u javnost glumica Valentine Monnier, koja tvrdi da ju je Polanski veoma brutalno silovao u skijaškom centru u Švajcarskoj kada je imala osamnaest godina. Polanski je na to reagovao tužbom protiv časopisa Le Parisien koji je objavio njenu izjavu.\nOsim Valentine Monnier, još tri žene optužile su Polanskog za silovanje. Polanski je priznao krivicu 1977 za silovanje trinaestogodišnje devojčice u Los Anđelesu, ali je nakon toga uspeo da pobegne iz SAD, i od tada živi na slobodi u Evropi.\nPodsetimo na izjavu najuglednijeg srpskog psihijatra Vladete Jerotića da silovatelji imaju 100% izgleda za recidiv, to jest da će onaj ko jednom siluje najverovatnije to uraditi ponovo ako se ukaže prilika.\nFilm Oficir i špijun premijerno je prikazan na Venecijanskom filmskom festivalu ove godine, gde je osvojio Veliku nagradu žirija.\nRoman PolanskiRoman Polanski optužen za silovanjeValentine MonnierLe ChampoOficir i špijun


Pejić: Zabrinjavajući podatak o izvozu naoružanja u islamske zemlje | Palelive.com\nPočetna Regija Istočno Sarajevo Pejić: Zabrinjavajući podatak o izvozu naoružanja u islamske zemlje\nISTOČNO SARAJEVO – Predsjednik Udruženja veterana službi bezbjednosti Republike Srpske – podružnica Istočno Sarajevo Radovan Pejić rekao je da zabrinjava podatak koji je iznesen na današnjem forumu bezbjednosti o količini municije i naoružanja koji se iz BiH izvoze u islamske zemlje.\nPejić je u pauzi foruma bezbjednosti o temi „Nekontrolisana /i/legalna trgovina oružjem kao globalni i nacionalni bezbjednosni problem“ u Istočnom Sarajevu naglasio da je Republika Srpska u posljednje vrijeme izložena određenim bezbjednosnim prijetnjama čiji je cilj narušavanje njene stabilnosti.\nOn je naveo da će zaključke sa današnjeg foruma dostaviti svim nadležnim institucijama u Republici Srpskoj i Federaciji BiH.\nPejić je istakao da je trgovina naoružanjem globalni problem i da uvijek, posebno iza ilegalne trgovine, stoje najrazvijenije zemlje.\nPredsjednik Udruženja veterana službi bezbjednosti Republike Srpske iz podružnice Banjaluka Neđo Vlaški podsjetio je da ova podružnica već drugu godinu organizuje seriju foruma bezbjednosti na kojima pokušava da skrene pažnju javnosti na određene teme.\nVlaški naglašava da su na području BiH nakon proteklog odbrambeno-otadžbinskog rata ostale ogromne zalihe naoružanja.\n„U proteklom periodu policijske agencije su sprovele nekoliko akcija u kojima su utvrđene zloupotrebe i odgovornost određenih predstavnika vlasti“, rekao je Vlaški.\nPrema njegovim riječima, u mnogim terorističkim napadima u Evropi korišteno je oružje sa oznakama proizvodnje iz BiH – „Zastava“ ili „Igman“.\nForumu su prisustvovali predstavnici Ministarstva spoljne trgovine i ekonomskih odnosa iz Odsjeka za kontrolu spoljnotrgovinskog prometa strateških roba, Direkcije za koordinaciju policijskih tijela iz Odsjeka Interpola, MUP-a Republike Srpske, boračkih organizacija, kao i nezavisni istraživač u oblasti bezbjednosti DŽevad Galijašević.\nDanašnji forum organizovalo je Udruženje veterana službi bezbjednosti Republike Srpske.\nPrethodni članakRadio Republike Srpske poklonio bolnici 3.000 knjiga\nNaredni članakSplet igara za goste iz 40 zemalja


Treća sreća za završetak Sentandrejskog mosta | RADIO DELTA PORTAL\nTreća sreća za završetak Sentandrejskog mosta\nGradska uprava za građevinsko zemljište pokrenula je pregovarački postupak za dodatne radove na Sentandrejskom mostu, a poziv za podnošenje ponuda upućen je firmama „Srbijaautoput” i „Mostogradnja” iz Beograda, s kojima Grad već ima potpisan ugovor od 29. decembra 2017. godine.\nProcenjena vrednost javne nabavke je oko osam i po miliona dinara, bez PDV-a, a u pitanju su nepredviđeni radovi na samom mostu, ali i troškovi čuvarske službe i održavanja saobraćajne signalizacije.\nRok za završetak mosta već dva puta je pomeran zbog nepredviđenih radova, ali i zbog toga što izvođači nisu dobro organizovali posao, tako da će obnova, umesto 180 kalendarskih dana, trajati 300. Obnovu mosta, koja košta 68,5 miliona dinara, zajednički finansiraju Grad Novi Sad i „Putevi Srbije”, i to po s 50 odsto od ukupne vrednosti. Sentandrejski most, dug 195 metara, koji je izgrađen 1964. godine, rekonstruiše se zbog ozbiljnih oštećenja konstrukcije, asfalta, hirdoizolacije. Nakon naizmeničnog propuštanja vozila, odnosno delimične obustave saobraćaja, kretanje preko mosta već neko vreme je zabranjeno da bi se, kako su nam svojevremeno objasnili u Gradskoj upravi za građevinsko zemljište i investicije, radovi nesmetano odvijali na obe kolovozne trake.\nDok su neki građani tada imali razumevanja za radove, odnosno obustavu saobraćaja, nekima je to prilično zakomplikovalo svakodnevni život, odlazak na posao, u školu i slično, a mnogi se još uvek nisu navikli ni na promenjene trase autobusa.\nOsim pomenute rekonstrukcije Sentandrejskog mosta, u toku je i izgradnja istoimenog bulevara, kao i projektovanje novog „mosta-blizanca“ preko Kanala Dunav–Tisa–Dunav. Pregovarački postupak pokrenut je 27. decembra, a otvaranje ponuda predviđeno je za sutra, 9. januara.\nPrethodni članakPredavanja za dijabetičare u Domu zdravlja\nSledeći članakToblerone dobile halal sertifikat, nije promenjen recept\n20 godina Blokstoka


Kako se oseća oženjen muškarac kada ga ostavi – ljubavnica? – Krstarica Kako se oseća oženjen muškarac kada ga ostavi - ljubavnica?\nM. K. - 27.07.2021 - Foto: unsplash.com/a_d_s_w\nAko ste se ikada zapitali kako se oseća muškarac koji je u braku imao ljubavnicu (tačnije paralelnu vezu), a onda doživeo da ga ista ta ljubavnica posle svega ostavi, ovo su mogući odgovori:\nMisli da je sve njegova krivica\nAko je voleo svoju ljubavnicu, bol koju oseća zbog razdvajanja navešće ga da misli da je sve njegova krivica. On će imati osećaj da joj nije posvetio dovoljno vremena i pažnje. Velika je verovatnoća da će sebe smatrati krivim za njen odlazak, jer je odugovlačio po pitanju razvoda. Uvek će biti i tih žena koje sebe dovoljno poštuju da ne žele nekom zauvek da budu rezerva, piše Ženski magazin.\nLjut na sebe i na nju\nIz očiglednih razloga on je ljut na nju što je otišla i što nije znala da ceni njegovu „dobrotu“. Narcisoidne osobe ne uspevaju da vide koliko njihovi postupci povređuju osobu sa kojom imaju aferu. Oni ne shvataju kroz šta ona prolazi, znajući da zauzima nečije mesto. Na sebe će biti ljut pre svega jer nije uspeo da je zadrži kao vešt ljubavnik.\nOseća se vrlo razočarano\nU najmanju ruku muškarac kog je ostavila ljubavnica oseća se razočarano. Uprkos svim njegovim naporima da kraj žene koja ga čeka kod kuće usreći svoju ljubavnicu, ona je odlučila da ga ostavi. Razočarenje je najmanje što možete očekivati da on oseća. U njegovoj glavi svi njegovi napori su bili uzaludni i on ne uspeva da shvati kako je do svega došlo.\nOseća se neshvaćeno\nDa li postoji gori scenario – ljubavnica ga je ostavila, a žena ga verovatno kod kuće čeka sa papirima za razvod? Svi oko njega su ga izneverili i on se oseća poprilično neshvaćeno. Ako već nije uspeo sa svojom suprugom da uspostavi komunikaciju kakvu bi trebalo da ima, nadao se makar da će mu ljubavnica biti sigurno utočište, ali je njen odlazak pokazao suprotno.\nPovređen mu je ego\nS druge strane ako njegova osećanja prema ljubavnici nisu bila stvarna, jedino što u celoj priči može biti povređeno je njegov ego. Čak i ako je nameravao da kad-tad okonča sve sa njom, trebalo je on da bude taj koji odlazi, a ne ona – bar tako stoje stvari njegovoj glavi, prenose mediji.


Rakić: Očekujem da će se sporazum poštovati i građanima omogućiti neometano kretanje - Radio Kosovska Mitrovica\nRakić: Očekujem da će se sporazum poštovati i građanima omogućiti neometano kretanje\n3. October 2021, 09:46 -> 09:53\nPredsednik Srpske liste Goran Rakić u intervjuu za Kurir zahvalio je građanima koji su, kako je rekao, nakon dve nedelje, mirno i demokratski uspeli da se izbore za jedno od osnovnih ljudskih prava, a to je sloboda kretanja.\n“U to ime narod je pozdravio postizanje sporazuma, jer je to od samog početka traženo – da se svi otvoreni problemi rešavaju dijalogom u Briselu, a ne jednostranim delovanjem Prištine, posebno ne upotrebom do zuba naoružanih specijalaca. Zato je sporazum koji znači mir, smirivanje tenzija i poštovanje prava našeg naroda apsolutno prihvatljiv” rekao je Rakić za Kurir.\n“Da nije bilo istrajnog i čvrstog odgovora našeg naroda na Jarinju i Brnjaku, koji je po kiši i vetru bio odlučan da odbrani svoje pravo na ostanak i opstanak na ovim prostorima, kada su mu osnovna prava bila ugrožena, mi danas ne bismo bili ovde gde jesmo. To svakako ne bi bilo moguće bez snažne podrške našeg predsednika Aleksandra Vučića, koji nam je od početka bio ogromna potpora da izdržimo, ali i pregovaračkog tima u Briselu, predvođenog direktorom Kancelarije za KiM Petrom Petkovićem, koji se borio za naše interese. Zahvaljujući svima njima, danas imamo jedan dobar sporazum. O tome su se konsultovali i Srbi s Kosova i Metohije. To pokazuje da, kada ujedinjeno i složno branimo naše interese, možemo da postignemo i najviše za naše sunarodnike, isto kao što su oni ujedinjeno i složno pokazali da nama odavde nema nazad” istako je Rakić.\nPredsednik Srpske liste je naveo da Sporazum nema ograničenja, i da jedina vremenska odrednica je da će se u roku od šest meseci raditi na pronalaženju rešenja kroz odgovarajuću radnu grupu, dakle, u tome je jedna od značajnih stvari za naš narod, poslata je jasna poruka da se jednostranim potezima ne mogu rešavati problemi, da je dijalog jedini način.\nRakić navodi da od sutra očekuje da će se sporazum poštovati, da će građani neometano moći da se kreću svojim vozilima i da se neće ponavljati situacija da se jednostranim potezima i dugim cevima stvaraju problemi i ugrožava mir, posebno na severu.\n“Nadam se da će ovo biti početak odgovornijeg ponašanja Prištine, ali i Evropske unije, koja je garant sporazuma u Briselu. Apsolutno je nedopustivo da se na običan narod šalju naoružani ljudi, da se remeti mir, ali je nedopustivo da Evropska unija bude pasivna. Zato je potrebno intenzivirati razgovore, primeniti postignute sporazume i na taj način sprečiti eventualne probleme” naveo je Rakić, predsednik Srpske liste i ministar za zajednice i povratak u Vladi Kosova.\nOsam godina se čeka formiranje ZSO, a sada se više nego ikad dosad pokazalo koliko je potrebno da se primenom sporazuma iz Brisela stabilizuje situacija. Bez Zajednice srpskih opština nema stabilizacije i Evropska unija, kao garant sporazuma, ovim je sporazumom još jednom potvrdila obavezu Prištine da formira Zajednicu, rekao je Rakić.\nIzvor: Kurir, Radio Kosovska Mitrovica


Od nuklearnog rata Donalda i Melaniju spasiće...(video)\nM. D. 22. septembra 2017. 13:19\nObjavljeni su snimci unutrašnjosti aviona koji prate američke predsednike u slučaju nuklearnog rata. Reč je o četiri specijalno dizajnirana aviona iz kojih američki vođa i u vazduhu može da izdaje, zapoveda i vodi sukob nuklearnim oružjem. Jedan od takvih ‘aviona za sudnji dan’ uvek prati Donalda Trampa gdje god da krene s Airforce Oneom.\nBoing E-4Bs avioni, službeno poznati kao National Airbourne Operation Centres, vrede 250 miliona dolara svaki, a sat leta stoji 160 hiljada dolara. U njih su ugrađeni razni odbrambeni mehanizmi i mogu da pretrpe i elektromagnetni udar. Posada njima upravlja analognim instrumentima kako bi se umanjila mogućnost za sajber napad.\nPostojanje ovih sigurnih aviona nije tajna, ali retko se spominju u javnosti. Vazdušne snage nikada nisu potvrdile da ih poseduju iako su u upotrebi od 1970-ih godina prošlog veka, još iz vremena Hladnog rata. Tada se smatralo da su najbolja šansa za tadašnje predsednike da prežive nuklearni napad.\nPosadu, uz pilote i kopilote, čine desetine vojnih savetnika, ratnih stratega i stručnjaka za komunikacije kojima je posao da asistiraju predsedniku u prvim danima nuklearnog rata – ako do njega ikada dođe. Avioni su puni posebne opreme, poput žice od 8 km kako bi bili sigurni da predsednik uvek može da ostane u kontaktu sa flotom podmornica nakon što sve zemaljske veze budu uništene.\nTokom poslednjih godina Hladnog rata avioni su uvek bili u stanju pripravnosti u bazi Endru, spremni da u 15-ak minuta budu predsedniku na usluzi. I danas barem jedan od njih uvek leti u blizini predsedničkog aviona kada je na putu u inostranstvo. Čak i kada je predsednik u SAD-u motori ovih aviona su u pogonu 24 sata na dan i smešteni su u bazi Ofut u Nebraski, piše The Sun.\nTanzanija: Prevrnuo se trajekt na jezeru, 44 osobe poginule\nMediji: Majkl Koen saradjuje s Mulerom\nPreminuo predsednik Vijetnama Čan Dai Kvang\nFestival reportaže na Brionima, učesnici i iz Srbije


Predsednik Tomislav Nikolić sa ambasadorom SAD u Srbiji Majklom Kirbijem\nAmerički ambasador u Srbiji u međuvremenu poručio da još ima šanse da Beograd i Priština postignu sporazum\nKosovo i briselski pregovori su i dalje tema broj jedan u Srbiji - zasedao je državni vrh, a predsednik Srbije Tomislav Nikolić razgovorao je danas sa ambasadorom SAD u Srbiji Majklom Kirbijem. Za sada je neizvesno hoće li se srpski pregovarači obratiti poslanicima u parlamentu .\nJoš jedan u nizu sastanaka državnog vrha o pregovorima u Briselu održan je poslepodne, ali ovoga puta javnost je ostala uskraćena za poruke najviših zvaničnika Srbije. Prvo su predsednik Srbije Tomislav Nikolić i potpredsednik Vlade Aleksandar Vučić nekoliko sati razgovarali o rešenju za Kosovo, a pred kraj sastanka pridružio im se i premijer Srbije. Prethodno Ivica Dačić je na sednici Vlade, informisao ministre o toku pregovora Beograda i Prištine u Briselu.\nA tokom dana predsednik Srbije Tomislav Nikolić je u razgovoru sa ambasadorom SAD Majklom Kirbijem izjavio da je Srbija pregovore u Briselu shvatila kao pregovore o pristupanju Evropskoj Uniji, a ne o statusu Kosova i da je veoma razočaran njihovim ishodom.\nKako je saopšteno iz kabineta predsednika, Kirbi je rekao da se od početka mandata Tomislava Nikolića na sasvim nov, kvalitetan način pristupilo uspostavljanju što boljih odnosa između država jugoistočne Evrope. Američki ambasador je, takođe, novinarima u Skupštini Srbije poručio da još ima šanse da Beograd i Priština postignu sporazum i da SAD ne podržavaju samo Prištinu, već i Beograd u postizanju dogovora:\n"Ostajem optimista da će sporazum biti postignut. Pred Vladom Srbije je još dosta posla, ali optimista sam da se sporazum može postići sporazum i da će Srbija nastaviti svoj put ka EU."\nDanas su u Skupštini Srbije poslanici nekoliko stranaka vladajuće koalicije ocenili da je potrebno da se u Skupštini Srbije održi posebna sednica pre odluke o Kosovu. Istovremeno, šef Poslaničke grupe Demokratske stranke Borislav Stefanović je upozorio da je do utorka ostalo jako malo vremena, da visoka predstavnica EU Ketrin Ešton piše svoj izveštaj, a niko u Srbiji nema predstavu o čemu Beograd treba da se izjasni:\n"Da li je neko zaista toliko olako shvatio pregovarački proces i da nije spreman da izađe pred javnost i poslanike Skupštine Srbije sa vrlo jasno alternatovnom koja je stavljena pred nas – ma kako ona teška bila. I što je mnogo važnije, sa jasnom odrednicom vlasti – premijera, prvog potpredsednika Vlade i predsednika države da oni prvi kažu da li oni misle da nešto treba prihvatiti ili ne."\nZa prihvataje sporazuma u Briselu izjasnio se i Srpski pokret obnove, Liga socijaldemokrata Vojvodine, kao i LDP, čiji je poslanik Bojan Đurić ocenio da je pred Srbiju stavljen izbor da se odluči između potpune izolacije zemlje ili šanse da nastavi evropske integracije.


SPREMITE SE ZA DRINU Neverovatan program za julske trke | Happy BSC portal\nOmladinski pokret Foča krajem jula organizuje "Drinske avanture", manifestaciju koja promoviše gornji tok Drine kao avanturističku destinaciju.\nManifestacija traje tri dana, 24. 25. i 26. jula, a centralni događaj je regata koja će biti održana na, kako organizatori kaži, najčistijem i najlepšem toku Drine u dužini od 18 kilometara, od Rafting centra "Bastasi" do Akva parka "Ušće".\nCilj manifestacije je promocija mobilnosti mladih, sporta, ribolova i zabave, ali i predstavljanje turističkih potencijala opštine Foča.\nPrvog dana biće održana trka "Vertical night run" sa visinskom razlikom od 200 metara, nakon čega posetioce očekuje rok svirka kod planinskog doma "Zabrana". Za najbolje trkače su obezbeđene i novčane nagrade.\nOBAVEŠTENJE ZA SVE ŽENE 7 razloga zbog kojih bi trebalo da pijete pivo\nDrugi dan je rezervisan za biciklističku trku "Fun bike ride" od Foče preko Pješčanih piramida do Miljevine. Istog dana ljubitelji ribolova će moći da učestvuju u Ribolovačkoj priči - školi ribolova i akciji poribljavanja Drine.\nTrećeg dana manifestacije "Drinska avantura", nakon centralne regate, bić3 održan i DJ party na bazenima Akva parka "Ušće".


KulturniK: Grupa RANDOM: “Prethodni nastup na Zidiću nam je jedan od omiljenih!”\nSeriju letnjih nastupa na kultnom Zidiću ispred Doma omladine Beograda nastavlja alternativni rok bend iz Beograda, Random. U subotu, 14. jula sa početkom od 20 časova, beogradska publika biće u prilici da ponovo, nakon dve godine, čuje ovaj energični rok sastav.\nPored pesama objavljenih na dva EP-ja i najnovijeg singla “By Myself” prisutni će čuti i nove pesme koje će se naći na predstojećem albumu.\nO prethodnom nastupu i planovima benda, razgovarali smo sa članovima grupe Random, Angelinom Kačunković (gitara, vokal) i Ljubomirom Brščićem (gitara).\nU slučaju kiše koncerti se održavaju u Glavnom holu Doma omladine Beograda.\nОбјавио Nenad Peric у 12:48:00


Sistemi za video nadzor - 5 najvećih trendova za 2018. godinu - AV market Blog\nPočetna Bezbednost Sistemi za video nadzor – 5 najvećih trendova za 2018. godinu\nSistemi za video nadzor – 5 najvećih trendova za 2018. godinu\nKao što i sami znate, tehnologija napreduje brzo i stalno se razvija. Tako se i sistemi za video nadzor razvijaju i potrebno je uvek biti u toku i pratiti trendove koji u velikoj meri mogu da utiču na vašu bezbednost, odnosno, da je poboljšaju.\nKada su u pitanju sistemi za video nadzor, njihov tehnološki razvoj se u velikoj meri odnosi na sliku. Stalno se na tržištu pojavljuju kamere koje imaju bolje tehničke mogućnosti za snimanje što boljih video snimaka, a sa razvojem IoT (Internet of Thing ili Internet stvari) i klaudova, kamere dobijaju mnogo više mogućnosti od samog snimanja.\nUsaglašavanje mogućnosti i performansi same kamere, sa drugim instalacijama je od ključne važnosti za podršku ukupnih performasi celog sistema i postizanje predviđenih ciljeva, tako da nije iznenađujuće to što proizvođači nastavljaju da proizvode sve više kamera u različitim oblicima, sa širokim opsegom funkcionalnosti i rezolucije.\nNa tržištu uređaja za video nadzor i bezbednost trenutno su veoma aktuelni: 4K HDCVI, multisenzor kamere, ePoE tehnologija, H.265 i napredne PTZ kamere. Dok se ne pojave nove tehnologije i tehnološke mogućnosti, da bacimo pogled na trenutne trendove:\n4K HDCVI tehnologija\nMnogi sistemi za video nadzor koje većina koristi danas, zapravo imaju infrastrukturu sa koaksijalnim (coax) kablovima koja je u dobrom stanju, ali ta struktura je dizajnirana za manje rezolucije i manju funkcionalnost u odnosu na trenutne IP sisteme.\nPrva opcija je nadogradnja starog sistema IP platformom, baziranom na enternet kablovima. Međutim, to može biti komplikovano i skupo, zato je druga opcija da se već postojeći sistem za video nadzor popuni novim IP kamerama sa EoC (Enthernet over Coax) adapterima i risiverima, s tim što kupovina odatnih hardvera opet iziskuje troškove.\nTreća i možda najbolja opcija za nadogradnju sistema za video nadzor u HD je HDCVI tehnologija. HDCVI kamere su napravljene da snimaju video u 720p, 1080p, 4MP a čak i 4K rezoluciji sa mogućnošću povezivanja na standardne koaksijalne kablove.\nMultisenzor kamere su možda i najbolji trend kada govorimo o profesionalnim sistemima za video nadzor. Multisenzor, ili sada višesmerne multisenzor kamere, omogućavaju veliku pokrivenost sa ekstremno malom potrošnjom energije i bez smanjenog kvaliteta slike.\nDostupne su u IP i HDCVI formatu, multisenzor kamere obezbeđuju istu pokrivenosto kao i nekoliko standardnih kamera, ali su daleko jeftinije za montažu, održavanje i smanjenu potrošnju energije.\nEPoE tehnologia nudi novi način za postizanje prenosa signala na daljinu između IP kamere i mreže. Omogućava fleksibilniji dizajn sistema za video nadzor, čini sistem pouzdanijim i smanjuje troškove ugradnje i održavanja. Najpogodnija je za primenu pri instalaciji sigurnosnih video sistema u magacinima, parkovima, kampovima i slično, gde su kamere na većim udaljenostima od kontrolnog centra.\nKod konvencionalnog pristupa prilikom instaliranja sistema za video nadzor, prenosno rastojanje se uglavnom produžavalo dodavanjem repetitora. EPoE omogućava prenos snage i podataka do 800m više u odnosu na konvencionalne Cat5 enternet kablove. Ova mogućnost u velikoj meri pojednostavljuje instalaciju sistema, pošto je potreban samo jedan kabl od glavne jedinice do svake kamere i zato je instalacija ovog sistema znatno jeftinija i lakša.\nOsim toga, sistemi za video nadzor sa ePoE uređajima, prema mišljenju profesionalaca koji ih ugrađju, su idealan način za podršku kod analognog sistema koji je nadograđen na IP sistem sa daljinskim prenosom. U ovom slučaju, koaksijalnim kablovima integrišu se ePoE IP kamere sa EoC pasivnim konvertorima za čisto IP rešenje.\nPoboljšana H.265 tehnologija\nIako je H.265 kompresija i dalje relativno nova na tržištu bezbednosnih sistema, prodavci su već predstavili poboljšane verzije sa unapređenim performansama za ugradnju video nadzora. Poboljšane verzije H.265 tehnologije mogu obezbediti i do 80% bolji protok i skladištenje u poređenju sa standardnom H.264 kompresijom.\nH.265 poboljšana tehnologija smanjuje propusni opseg na nekoliko načina, tako što ograničava prenos nepotrebnih ili nevažnih informacija kad god je to moguće. Rezultat toga je video visokog kvalitata, koji ne ometa ostale uređaje ili mrežu.\nŠiroka upotreba PTZ kamera se i dalje nastavlja za instalacije koje podrazumevaju praćenje vozila ili ljudi u realnom vremenu. PTZ kamere su evoluirale u manje i daleko brže uređaje, sa poboljšanom slikom. Kako god, kontinuirani napredak koji PTZ kamere ostvaruju, obezbeđuje bolji prenos nego stacionarne kamere. Nove 2MP PTZ kamere sa H.265 kompresijom obezbeđuju savršenu kombinaciju rezolucije i efikasan prenos podataka.\nAko želite da zaštitite vašu nekretninu i ugradite sistem za video nadzor, preporučujemo vam da obavezno pogledate našu ponudu. Pratite naš blog i budite u toku sa svim narednim novostima u oblasti audio i video tehnologija i tehnike.\nPrethodni članakRazbijanju ekrana uskoro će doći kraj – najavljen prvi telefon sa neprobojnim staklom\nSljedeći članakFotoklopke – jeftino i efikasno rešenje za zaštitu imovine


Električna stimulacija potpomaže oporavak paralizovanih ljudi - Muški magazin - trendovi, fitness, lifestyle, saveti, devojke... `\nElektrična stimulacija potpomaže oporavak paralizovanih ljudi\nZa mnoge pacijente totalna paraliza donjih ekstremiteta izazvana je oštećenjima kičmenog stuba, što donosi ostatak života u invalidskim kolicima...\nMeđutim novi tretman bi mogao osigurati da ova dijagnoza ne ostane permantentna. Čovek star 29. godina paralizovan je od struka na dole nakon nesreće koja mu se dogodila pre pet godina, a sada je ponovo prohodao zahvaljujući uređaju koji električno stimuliše nerve u njegovoj kičmi.\n„Ovaj slučaj nas uči da ove mreže neurona pored povreda kičmenog stuba i dalje mogu funkcionisati nakon nastanka paralize“, izjavio je Kendal Li, neurohirurg Mayo klinike i njene laboratorije za neuralni inženjering, koji je radio na ovom revolucionarnom tretmanu.\nStudija objavljena u ponedeljak od strane Nature Medicine magazina, opisuje ovaj novi sistem lečenja paralize. Za pacijenta, proces počinje sa 22 nedelje fizikalnih terapija, kako bi bilo zaključeno da on zaista ne može sam povratiti svoje motorne funkcije, kratko je naglasio naučnik. Zatim, neurohirurški tim Mayo klinike implantira elektrode u leđa pacijenta, sistemom odobrenim od strane svih zaduženih zdravstvenih ustanova i namenjenom za smanjivanje bola.\nTokom 113 rehabilitacionih sesija, raspoređenih tokom 43 nedelje, istraživači testiraju različite kombinacije električnih stimulacija i ostalih promenjivih faktora, kao što su podrška kičmenog stuba i pokušaji kretanja na pokretnoj traci. Malo po malo, čovek je uspeo da pokrene svoje noge smostalno, ali je istovremeno morao da prati njihov položaj u ogledalu jer nije posedovao bilo kakav osećaj, a treneri su mu pomagali prilikom premeštanja težine i ustajanja.\nNa kraju, pacijent je uspeo da napravi 331 korak upotrebom hodalice sa točkovima napred i povremenu asistenciju fizijatara i fizioterapeuta. Ovo je ekvivalnet pređenim 101,5 metara ili nešto više od jednog fudbalskog terena. Isključivenjem elektronske stimulacije automatski pogoršava mogućnosti kretanja, što znači da je sistem gotovo sigurno postao glavni faktor mobilnosti.\nPROČITAJTE SLEDEĆI TEKST: Da li je era kvantnih kompjutera sve bliža


NAPETO IZNAD KAMČATKE: Američki vojni avion nadomak Rusije, MiG-31 dejstvovao brzo i efikasno (VIDEO) | Novosti.RS\n- Borbeni avion MiG-31 prebačen je sa aerodroma u regionu Kamčatke da bi identifikovao i ispratio avion. Posada ga je identifikovala kao američki izviđački avion RC-135 - navodi se u saopštenju ministarstva, dodajući da je sprečeno da avion krši rusku granicu.\nPrema ministarstvu, let je izveden uz strogo poštovanje međunarodnih pravila za upotrebu vazdušnog prostora.\nMIG-31 se bezbedno vratio na svoj matični aerodrom nakon što je američki avion odvratio od ruske granice.\nRC-135 MiG 31 MiG-31 presretanje Rusija SAD


Psi koji otkrivaju koronu? | Ekspres.net\nRadeći u timovima od po dvoje, psi koji su obučeni da vrše skrining od nekoliko stotina ljudi koji izlaze iz aviona otkrivaju osetljivost do 94,3 odsto onih koji su zaraženi, rekli su naučnici, prenosi Rojters.\n"Psi bi mogli biti odličan način da se pregleda veliki broj ljudi i da se spreči ponovno uvođenje koronavirusa u Ujedinjeno Kraljevstvo", rekao je Stiv Lindsai, profesor u Durhamu.\nPsi u Velikoj Britaniji bili su obučeni tokom nekoliko nedelja upoznajući se sa 200 uzoraka mirisa ljudi koji su pozitivni na kovid-19, kao i 200 kontrolnih uzoraka ljudi koji su bili negativni.\nNezavisni stručnjaci upozoravaju da se nalazi moraju preslikati u stvarnim situacijama.


Brnabić: Još se rade procene o povećanje zarada u javnom sektoru - Infobrif\nBrnabić: Još se rade procene o povećanje zarada u javnom sektoru\nObjavljeno 13.09.2019. u 11:11\nPremijerka Srbije Ana Brnabić izjavila je danas da se još rade procene koliko će biti povećanje zarada u javnom sektoru, ali da je izvesno da će minimalna zarada od iduće godine biti veća za 11,1 odsto.\nOna je novinarima kazala da je trend povećanja miminalne zarade poslednjih godina u Srbiji, bez obzira što sindikati nisu sasvim zadovoljni, „zapanujući“.\n„U 2017. godini je minimalne zarada uvećana 10 odsto, 2018. godine 8,6 odsto, a ove godine će uvećanje biti 11,1 odsto“, kazala je premijerka.\nZahvalila je poslodavcima što su saglasni sa predloženim povećanjem „minimalca“ i istakla da se Vlada Srbije trudi da im poreskim merama olakša poslovanje, kao što je povećenje neoprezovanog dela zarada.\nOčekuje se povećanje plata u javnom sektoru\nOna je kazala da se ne slaže sa ocenom da je trenutno posao u javnom sektoru primamljiviji od posla u privatnom sektoru.\n„Imamo velike izazove da zadržimo kvalitetne ljude u javnom sektoru zato što imaju bolje prilike i bolja primanja u privatnom sektoru“, rekla je Brnabić i dodala da je to dobar pokazatelj ozdravljenja domaće ekonomije.\nAna BrnabićJavni sektorPovećanu zarada